open-index/open-wikipedia-markdown huggingface dataset:
Nicinājums

**"Nicinājums"** () ir 1963. gada Francijas un Itālijas kopražojuma franču jaunā viļņa drāmas filma, kuras režisors un scenārija autors ir Žans Liks Godārs. Filmā galvenās lomas atveido Brižita Bardo, Džeks Pelanss, Mišels Pikolī, Džordža Molla un Frics Langs.

Filma stāsta par scenāristu Polu Žavālu (Pikolī), kurš pārraksta scenāriju Frica Langa filmai "Odiseja". Paralēli tam jūk viņa laulība ar savu sievu Kamilu (Bardo).

"Nicinājums" pirmizrāde notika  Itālijā. Tā tika filmēta gan Romā, gan uz vietas Kapri salā. "Nicinājums" tiek uzskatīta par vienu no Godāra labākajām filmām. Žurnāla ''Sight & Sound'' 50 visu laiku labāko filmu kritiķu sarakstā filma ierindojās 21. vietā, savukārt režisoru sarakstā tā ierindojās 44. vietā. 2018. gadā BBC veiktajā kritiķu aptaujā filmu ierindoja 60. vietā no 100 labākajām filmām svešvalodā.

## Atsauces

## Ārējās saites
Baseina iela (Liepāja)

**Baseina iela** ir iela Liepājā, Jaunliepājas apkaimē. Baseina iela sākas krustojumā ar Rīgas ielu un beidzas krustojumā ar Raiņa ielu, Atslēdznieku ielu un Oskara Kalpaka ielu. Ielas garums ir aptuveni 645 metru un to sedz gan bruģis, gan asfalts.

## Ielu savienojumi
Baseina iela ir savienota ar šādām ielām:
* Rīgas iela ("T" veida krustojums)
* Akmeņu iela ("T" veida krustojums)
* Lāčplēša iela
* Smilšu iela ("T" veida krustojums)
* Tirgus iela ("T" veida krustojums)
* Oskara Kalpaka iela
* Raiņa iela
* Atslēdznieku iela

## Skatīt arī
* Jaunliepāja
Grisfjorda

**Grisfjorda** () vai **Aujuituka** (, *Aujuittuq* — ‘vieta, kas nekad nekūst’) ir ciems Nunavutas teritorijā, Kanādā. Izvietojusies Elsmīra salas dienvidos Džonsa šauruma krastā un ir Kanādas vistālāk ziemeļos izvietotā apdzīvotā vieta ar pastāvīgajiem iedzīvotājiem. Tiek uzskatīta par vienu no aukstākajām apdzīvotajām vietām pasaulē — gada vidējā gaisa temperatūra ir .

## Vēsture
1953. gadā Kanādas valdība Augstās Arktikas pārcelšanās kampaņas ietvaros nomaļajās Kanādas Arktiskā arhipelāga salās nolēma izmitināt inuitus, lai stiprinātu savu suverenitāti reģionā. Par vienu no jaunas apmetnes vietām tika izvēlēta Elsmīra sala, kuras piekrastē arheoloģiskie pētījumi bija atklājuši senu apmetņu pēdas. Netika gan ņemts vērā, ka sala tikusi pamesta tā sauktā Mazā Ledus laikmeta sākumā 17. gadsimtā, kad klimats kļuva aukstāks un tradicionālo medību iespēju mazāk.

Uz Elsmīra salas dienvidu krastu tika pārceltas vairākas inuitu ģimenes no Portharisonas Kvebekā un Pondinletas Bafina salā. Elsmīra salas dienvidaustrumos no 1922. gada pastāvēja Kanādas Karaliskās jātnieku policijas postenis Kreighārborā, kas gan tika slēgts 1933. gadā, bet atjaunots 1951. gadā. Pirmā apmetne tika izveidota Lindstrēma pussalā ap  uz rietumiem no Kreighārboras. 1961. gadā policijas posteni pārcēla uz jaunu vietu pie Grisfjorda tuvāk inuitu apmetnēm, bet Kreighārbora tika pamesta. 1962. gadā pie posteņa ierīkoja skolu un faktoriju un uz jauno vietu pakāpeniski pārcēlās arī visi inuiti.

## Infrastruktūra
Lai arī uz Arktiku pārcelties piekritušajām ģimenēm tika solīts pilnīgs nodrošinājums ar dzīvei nepieciešamo, tas netika piepildīts. Pirmie pastāvīgie mājokļi tika piegādāti tikai 1960. gados, bet pirmā medmāsa salā ieradās 1971. gadā. Mūsdienās Grisfjordā darbojas skola, viesnīca, anglikāņu baznīca, veikals, ugunsdzēsēju depo, policijas postenis un lidlauks, kas nodrošina regulārus reisus uz Rezolūtu.

## Atsauces

## Ārējās saites
Iva Majoli

**Iva Majoli** (; dzimusi ) ir profesionālo karjeru beigusi horvātu tenisiste, pārstāvējusi gan Dienvidslāviju, gan Horvātiju. Viņa sarūgtināja Martinu Hingisu, uzvarot viņu 1997. gada Francijas atklātā čempionāta finālā. Savas karjeras laikā I. Majoli izcīnīja arī septiņus citus vienspēļu titulus un vienu dubultspēļu titulu. 1996. gada februārī viņa sasniedza karjeras augstāko vienspēļu ranga 4. vietu pasaules rangā.

## Karjeras statistika
### Vietas Grand Slam turnīros

#### Sieviešu vienspēles

|}

## Apbalvojumi un pagodinājumi
* WTA balva "Gada jaunpienācēja" (1993)
* WTA balva "Gada atgriešanās" (2000)

## Atsauces

## Ārējās saites
Grose

**Grose** var būt:

* Aristīds Grose (*Aristid Grosse*; 1905—1985) — vācbaltiešu izcelsmes ASV kodolķīmiķis;
* Viktors Grose (*Victor Grosse*; 1869—1931) — vācbaltiešu diplomāts.

## Skatīt arī
* Gross
Žiljēns Delbeks

**Žiljēns Delbeks** (; —) bija Beļģijas riteņbraucējs. Delbeks uzvarēja 1925. gada Flandrijas tūres un 1926. gada Parīze—Rubē sacensībās. Startēja 1929. gada ''Tour de France'', atsevišķos posmos izcīnīja 4. un 5. vietu, bet 14. posmā izstājās no sacensībām.

## Atsauces

## Ārējās saites
Aleksandra III tilts

**Aleksandra III tilts** (franču: *Pont Alexandre III*) ir vienas arkas tilts Parīzes 7. un 8. apriņķī, tas šķērso Sēnu un atrodas starp Invalīdu namu un Elizejas laukiem.

Tilta pamatakmeni 1896. gadā lika Krievijas imperators Nikolajs II, un tilts nosaukts par godu viņa tēvam Aleksandram III, kura valdīšanas laikā tika izveidota Francijas—Krievijas alianse. Tilts celts četrus gadus un atklāts 1900. gadā, neilgi pirms Pasaules izstādes Parīzē.

Kopš 1975. gada tilts ir Francijas valsts aizsardzībā kā vēstures un arhitektūras piemineklis. Veidots *Beaux-Arts* stilā.
Attēls:Pont Alexandre III dsc06501.jpg|alt=
Attēls:Pont Alexandre III (6226891396).jpg|alt=
Attēls:Statue @ Pont Alexandre III @ Paris (34505527840).jpg|alt=


## Ārējās saites
* 
* Pont Alexandre III
* Alexandre III Bridge, current photographs and of the 1900s.
Brāļi Daferi

**Mets un Ross Daferi** (; dzimuši ), bieži norādīti kā **brāļi Daferi** (), ir amerikāņu kino un televīzijas scenāristi, režisori un producenti. Vislabāk zināmi kā straumēšanas servisa *[[Netflix]]* veidotā zinātniskās fantastikas šausmu seriāla *[[Stranger Things]]* veidotāji un izpildproducenti. Vēl viņi ir sarakstījuši scenāriju un režisējuši 2015. gada psiholoģisko šausmu filmu *[[Hidden]]* un *[[Fox Broadcasting Company|Fox]]* mistiskās zinātniskās fantastikas seriāla "Par ko klusē priedes" (*Wayward Pines*) atsevišķu sēriju scenāristi un producenti.

Viņi ir dvīņi un jau kopš bērnības ir labās savstarpējās attiecībās. Visos projektos viņi darbojas pārī.

## Atsauces

## Ārējās saites

*  (Mets Dafers)
*  (Ross Dafers)
Finns Volfhards

**Finns Volfhards** (; dzimis ) ir kanādiešu aktieris un mūziķis. Viņš ieguva popularitāti, attēlojot Maiku Vīleru *[[Netflix]]* seriālā *[[Stranger Things]]* (2016—pašlaik). Vēl viņš ir filmējies Stīvena Kinga šausmu romāna 2017. gada kino adaptācijā "Tas" un turpinājumā "Tas — otrā nodaļa" (2019), kā arī drāmā "Dadzītis" (*The Goldfinch*, 2019), ieskaņojis Pagsliju Adamsu animācijas filmā "Adamsu ģimene" (2019) un atveidojis Trevoru filmā "Spoku mednieki: Viņā pusē" (2021). Volfhards debitējis režijā, uzņemot komēdijas īsfilmu *[[Night Shifts]]* (2020).

Viņš ir vadošais solists un ģitārists rokgrupā *[[Calpurnia]]*.

## Atsauces

## Ārējās saites
Končita Martinesa

**Konsepsjona ("Končita") Martinesa Bernata** (; dzimusi ) ir profesionālo karjeru beigusi spāņu tenisiste. Viņa bija pirmā spāniete, kura Vimbldonā ieguva sieviešu vienspēļu titulu (1994). Martinesa bija arī 1998. gada Austrālijas atklātā čempionāta un 2000. gada Francijas atklātā čempionāta vicečempione. 1995. gada oktobrī viņa sasniedza karjerā augstāko ranga 2. vietu un deviņus gadus bija gada beigās *Top 10*. Martinesa savas 18 gadus ilgās karjeras laikā izcīnīja 33 vienspēļu un 13 dubultspēļu titulus, kā arī trīs olimpiskās medaļas. 2020. gadā viņa tika uzņemta Starptautiskajā tenisa slavas zālē.

Pieckārtēja Fed kausa ieguvēja kā spēlētāja, Martinesa bija arī Spānijas Fed kausa komandas kapteine no 2013. līdz 2017. gadam un Spānijas Deivisa kausa komandas kapteine no 2015. līdz 2017. gadam, atvedot Deivisa kausa komandu atpakaļ augstākā līmeņa pasaules grupā.

Viņa ir strādājusi arī par Garbinjes Mugurusas nepilnas slodzes treneri, palīdzot viņai izcīnīt 2017. gada Vimbldonas čempionāta titulu. 2018. un 2019. gadā viņa bija pilnas slodzes trenere Karolīnai Plīškovai. 2019. gadā novembrī viņa sāka trenēt Mugurusu uz pilnu slodzi un par šo darbu 2021. gadā ieguva WTA labākā trenera balvu.

## Karjeras statistika

### Sasniegtā kārta Grand Slam turnīros

#### Vienspēles

|}

### Grand Slam fināli

#### Vienspēles: 3 (1—2)

#### Sieviešu dubultspēles: 2 (0—2)

### Olimpisko spēļu fināli

#### Dubultspēles: 2 sudraba medaļas, 1 bronzas medaļa

## Apbalvojumi un pagodinājumi
* Apbalvota ar Sporta Nopelnu Karaliskā ordeņa Lielo krustu.
* Uzņemta Starptautiskajā tenisa slavas zālē (2020)

## Atsauces

## Ārējās saites
Geitens Mataraco

**Geitāno Džons "Geitens" Mataraco III** (; dzimis ) ir amerikāņu aktieris. 

Savu karjeru uzsāka Brodvejas mūziklos *[[Priscilla, Queen of the Desert]]* un "Nožēlojamie" (*Les Misérables*). Plašāku atpazīstamību ieguva ar Dastina Hendersona lomu *[[Netflix]]* zinātniskās fantastikas šausmu seriālā *[[Stranger Things]]* un *Netflix* šova *[[Prank Encounters]]* vadīšanu.

## Atsauces

## Ārējās saites
Kalebs Maklaflins

**Kalebs Redžinalds Maklaflins** (; dzimis ) ir amerikāņu aktieris. Plašu atpazīstamību ieguvis atvieidojot Lukasu Sinklēru *[[Netflix]]* zinātniskās fantastikas šausmu seriālā *[[Stranger Things]]*. Maklaflins savu karjeru uzsāka Brodvejā, atveidojot jauno Simbu mūziklā "Karalis Lauva", kam sekoja nelielas lomas televīzijas seriālos. Pēc seriāla *Stranger Things* panākumiem viņš filmējies filmās *[[High Flying Bird]]* (2019) un *[[Concrete Cowboy]]* (2020), kurā viņam bija galvenā loma. Piedalījies miniseriālā *[[The New Edition Story]]* (2017) un ieskaņojis vairākas lomas televīzijas animācijas seriālos.

## Atsauces

## Ārējās saites
Ketrīna Rosa

**Ketrīna Džuljeta Rosa** (; dzimusi ) ir amerikāņu aktrise. Savas karjeras laikā tikusi nominēta vienai Amerikas Kinoakadēmijas balvai, kā arī saņēmusi BAFTA kino balvu un divas Zelta globusa balvas.

## Karjera
Savu kinodebiju piedzīvojusi drāmā "Šenandoa" (*Shenandoah*, 1965), kā arī attēlojusi otrā plāna lomas filmās *[[Mister Buddwing]]* (1966) un *[[The Singing Nun]]* (1966). Kopā ar Džeimsu Kānu un Simonu Sinjorē attēlojusi galveno lomu filmā *[[Games]]* (1967). Pēc Sinjorē rekomendācijas Maiks Nikolss nolīga Rosu Elainas Robinsones lomai romantiskajā drāmā "Absolvents" (1967) ar Dastinu Hofmanu un Annu Bankroftu galvenajās lomās. Par šo lomu Rosa tika nominēta Kinoakadēmijas balvai kategorijā "Labākā aktrise otrā plāna lomā", BAFTA kino balvai, kā arī saņēma Zelta globusa balvu. Viņa turpināja mantot slavu ar lomām divos vesternos: "Bačs Kesidijs un Sandenss Kids" (1969) un *[[Tell Them Willie Boy Is Here]]* (1969). Par abām filmām saņēmusi BAFTA balvu kategorijā "Labākā aktrise".

70. gados piedalījusies šausmu filmā *[[The Stepford Wives]]* (1975), par ko viņa saņēma Saturna balvu, un saņēma savu otro Zelta globusa balvu par dalību drāmā *[[Voyage of the Damned]]* (1976). Piedalījusies arī katastrofu filmā *[[The Swarm]]* (1978), šausmu filmā *[[The Legacy]]* (1978) un zinātniskās fantastikas filmā *[[The Final Countdown]]* (1980).

80. gados pārsvarā piedalījusies televīzijas filmās un seriālos. Pēc pauzes kino 2001. gadā atgriezusies un attēlojusi otrā plāna lomu kulta filmā "Donijs Darko" (2001).

## Ārējās saites
Noa Šnaps

**Noa Kemerons Šnaps** (; dzimis ) ir amerikāņu aktieris. Plašu atpazīstamību ieguva ar Villa Baiersa lomu *[[Netflix]]* zinātniskās fantastikas šausmu seriālā *[[Stranger Things]]*. Kopā ar citiem šī seriāla aktieriem trīs reizes nominēts Ekrāna aktieru ģildes balvai "Labākais aktieru sastāvs drāmas seriālā", no kurām vienu reizi šī balva tika iegūta (2017. gadā). Filmējies Stīvena Spīlberga vēsturiskajā drāmā "Spiegu tilts" (2015) un ieskaņojis Čārlija Brauna balsi animācijas filmā "Snūpijs un Čārlijs Brauns: Riekstiņu filma" (2015). Attēlojis galvenās lomas filmās *Abe* (2019) un *Waiting for Anya* (2020).

## Atsauces

## Ārējās saites
Bārtas iela (Liepāja)

**Bārtas iela** ir iela Liepājā, Vecliepājas apkaimē. Bārtas iela sākas krustojumā ar Klāva Ukstiņa ielu un beidzas krustojumā ar Vidusceļa ielu. Ielas garums ir ap 333 metriem un to sedz gan asfalts, gan bruģis, gan arī grants.

## Ielu savienojumi
Bārtas iela ir savienota ar šādām ielām:
* Klāva Ukstiņa iela ("T" veida krustojums)
* Katrīnas iela ("T" veida krustojums)
* Ezera iela
* Strautu iela ("T" veida krustojums)
* Vidusceļa iela ("T" veida krustojums)

## Skatīt arī
* Vecliepāja
Brīvostas iela

**Brīvostas iela** ir iela Liepājā, Ziemeļu priekšpilsētas apkaimē. Brīvostas iela sākas krustojumā ar Oskara Kalpaka ielu un beidzas Liepājas ostas teritorijā. Ielas garums ir aptuveni 2600 metri un to pilnībā sedz asfalts. Iela tiek pārsvarā izmantota, lai piekļūtu ostas piestātnēm. Ielas apbūve pārsvarā sastāv no noliktavu ēkām.

Nosaukums Brīvostas ielai piešķirts 2003. gada 29. aprīlī.

## Ielu savienojumi
Brīvostas iela ir savienota ar šādām ielām:
* Oskara Kalpaka iela (T veida krustojums)
* Siļķu iela
* Sliežu iela

## Atsauces
Bārbija (filma)

**"Bārbija"** () ir 2023. gada ASV un Apvienotās Karalistes romantiskā kinokomēdija, kas balstīta uz tāda paša nosaukuma modes leļļu līniju, ko ražo ASV kompānija *[[Mattel]]*. Filmas režisore ir Greta Gērviga, viņa ir arī scenārija līdzautore kopā ar Noa Baumbaku. Galvenās lomas atveido Margo Robija (Bārbija) un Raiens Goslings (Kens). Tā ir pirmā aktieru filmas adaptācija rotaļlietas multimediju franšīzē.

Sākotnēji filmas izstrādi 2014. gadā uzsāka kinokompānija *[[Sony Pictures]]*. Pēc vairākām scenāristu un režisoru nomaiņām un divu dažādu aktrišu izvēlēm galvenās lomas tēlam *Sony* beidzās līguma termiņš, un tiesības uz ekranizāciju ieguva *[[Warner Bros. Pictures]]*. 2019. gadā Robija izvēlēta galvenajai lomai, viņa projektā iesaistījās kā producente ar savu producentu uzņēmumu *[[LuckyChap Entertainment]]*. 2021. gada jūlijā Gērviga parakstīja līgumu ar studiju par filmas režisēšanu, viņa kopā ar Baumbaku ir arī filmas scenāristi. Filmēšana sākās 2022. gada martā *Warner Bros.* studijā Anglijā.

Filmas "Bārbija" pirmizrāde notika *[[Shrine Auditorium]]* Losandželosā , bet ASV kinoteātros to demonstrē no , filmu izplata *[[Warner Bros. Pictures]]*. Filmu kinoteātros sāka demonstrēt vienlaikus ar Kristofera Nolana filmu "Openheimers", kas sociālos medijos radīja "Barbenheimera" fenomenu. Filma saņēma lielākoties pozitīvas kritiķu atsauksmes un tās pasaules kases ieņēmumi ir vairāk nekā  ASV dolāru, padarot to par ienesīgāko 2023. gada filmu. Nacionālā kinofilmu pārraudzīšanas padome un Amerikas Kinoinstitūts šo filmu ierindojuši starp 10 labākajām 2023. gada filmām. Filma nominēta ''Grammy'' balvai divpadsmit kategorijās un Zelta globusa balvai deviņās kategorijās, no kurām balvu ieguva par labāko oriģināldziesmu (*What Was I Made For?*) un jaunieviestajā kategorijā "Kino un kases sasniegumi".

## Atsauces

## Ārējās saites
Natālija Daiere

**Natālija Daniela Daiere** (; dzimusi ) ir amerikāņu aktrise. Zināma pēc Nensijas Vīleres lomas *[[Netflix]]* zinātniskās fantastikas šausmu seriālā *[[Stranger Things]]* (2016—pašlaik). Atveidojusi galveno lomu komēdijdrāmas filmā *[[Yes, God, Yes]]* (2019) un otrā plāna lomas šausmu filmās *[[Velvet Buzzsaw]]* (2019) un *[[Things Heard & Seen]]* (2021). Viņas kinodebija bija filmā "Hanna Montana" (2009).

## Atsauces

## Ārējās saites
Čārlijs Hītons

**Čārlzs Ross Hītons** (; dzimis ) ir angļu aktieris un mūziķis. Zināms pēc Džonatana Baiersa lomas *[[Netflix]]* zinātniskās fantastikas šausmu seriālā *[[Stranger Things]]* (2016—pašlaik). Savu karjeru Hītons uzsāka kā mūziķis, pirms dalības seriāla *Stranger Things* viņš filmējās Lielbritānijas televīzijas filmās un seriālos. Filmējies filmās *[[Shut In]]* (2016), "Meroubounas noslēpums" (2017), "Jaunie mutanti" (2020) un citās.

## Atsauces

## Ārējās saites
Kara Buono

**Kara Buono** (; dzimusi  Ņujorkā) ir amerikāņu aktrise. Pazīstama pēc Dr. Fajas Milleres lomas televīzijas kanāla AMC seriāla *[[Mad Men]]* ceturtajā sezonā, Kelli Moltisanti lomas seriāla "Soprano ģimene" sestajā sezonā un Kārenas Vīleres lomas *[[Netflix]]* zinātniskās fantastikas šausmu seriālā *[[Stranger Things]]* (2016—pašlaik). Filmējusies arī filmās "Halks" (2003), "Ielaid mani" (2010), "Papīra pilsētas" (2015).

## Ārējās saites
Lubānas pilsētas pamatskola

**Lubānas pilsētas pamatskola** ir vispārējās vidējās izglītības iestāde Lubānā, kas īsteno pamatizglītības un interešu izglītības programmas. 

## Izglītības programmas
* Pamatizglītības programma (21011111)

## Vēsture
Lubānas draudzes skola dibināta Zviedru Vidzemes laikā,
1736. gadā Lubānā strādāja skolmeistars Indriķis Štamms, 1768. gadā skolmeistars Mārtiņš Henke, 1810. gadā skolas ēka atradās mācītājmuižā. Lubānas draudzes skolu slēdza 1845. gadā.

1885. gadā uz bijušās draudzes skolas bāzes izveidoja Lubānas ministrijas skolu, kas atradās Ružānu pusmuižas kunga mājā. 1914. gadā atklāja Lubānas pilsētas skolu, 1920. gadā Lubānas valsts ģimnāziju, kuru slēdza 1938. gadā, jo bija ļoti mazs skolēnu skaits. Turpināja pastāvēt Lubānas pamatskola ar 6 klasēm.
1945./1946. gadā Lubānas skolā sāka darboties 8. klase, pirmais Lubānas vidusskolas izlaidums notika 1950. gadā. 1965. gada 20. februārī Lubānas vidusskola pārcēlās uz jaunu ēku.

2025. gada 1. septembrī, Lubānas vidusskola tiks reorganizēta par Lubānas pilsētas pamatskolu.

## Audzēkņi
* Jānis Zābers, operdziedātājs
* Miķelis Gruzītis, dziedātājs un pašvaldības darbinieks

## Atsauces
Alansona

**Alansona** (, , ) ir komūna un pilsēta Francijas ziemeļrietumos, Normandijas reģionā, Ornas departamenta administratīvais centrs. 2019. gadā Alansonā dzīvoja 25,9 tūkstoši iedzīvotāju. Atrodas 173 km uz rietumiem no Parīzes.

## Atsauces

## Ārējās saites
Metjū Modains

**Metjū Modains** (; dzimis ) ir amerikāņu aktieris un filmu veidotājs, kas atpazīstamību ieguva pēc ASV Jūras kājnieku ierindnieka/seržanta Dž.T. "Džokera" Deivisa lomas filmā "Pilns bruņojums". Filmējies tādās filmās kā *[[Birdy]]* (1984), *[[Vision Quest]]* (1985), "Precējies ar mafiju" (1988), *[[Gross Anatomy]]* (1989), "Slepkavnieku sala" (*Cutthroat Island*, 1995), *[[Pacific Heights]]*, "Tumšais bruņinieks atgriežas" (2012), "Īsie stāsti" (*Short Cuts*, 1993) un "Katrā dotajā svētdienā" (1999). Atveidojis Martina Brenera lomu *[[Netflix]]* zinātniskā fantastikas šausmu seriālā *[[Stranger Things]]*, Salivanu Grofu seriālā *[[Weeds]]*, Donu Frensisu televīzijas filmā *[[And the Band Played On]]* (1993) un Ivanu Tēringu seriālā *[[Proof (seriāls)|Proof]]*.

Modains divas reizes nominēts Zelta globusa balvai kategorijā "Labākais aktieris miniseriālā vai televīzijas filmā" par lomām filmās *And the Band Played On* un *[[What the Deaf Man Heard]]*, kā arī kopā ar visu aktieru sastāvu saņēma speciālo Zelta globusa balvu par darbu pie filmas *Short Cuts*. Vēl viņš nominēts ''Primetime Emmy'' balvai kategorijā "Labākais galvenās lomas aktieris miniseriālā" par lomu filmā *And the Band Played On*.

## Atsauces

## Ārējās saites

*
Klāss Oldenburgs

**Klāss Oldenburgs** (, dzimis , miris ) bija zviedru izcelsmes amerikāņu skulptors, vislabāk pazīstams ar savām publiskajām mākslas instalācijām, kas parasti ir lielas ikdienas priekšmetu kopijas. Vēl viena viņa darba tēma ir ikdienas priekšmetu mīkstās skulptūru versijas. Daudzi viņa darbi tapuši sadarbībā ar sievu Kosji van Brūgenu, kas nomira 2009. gadā. Oldenburgs dzīvoja un strādāja Ņujorkā.

## Galerija

## Ārējās saites

* Klāsa Oldenburga un Kosjes van Brugenas tīmekļa vietne
Seidija Sinka

**Seidija Elizabete Sinka** (; dzimusi ) ir amerikāņu aktrise.

Sākotnēji darbojās Brodvejā, tostarp atveidoja galveno lomu mūziklā *[[Annie (mūzikls)|Annie]]*. Plašāku atpazīstamību ieguva pēc Maksas Meifīldas lomas *[[Netflix]]* zinātniskās fantastikas šausmu seriālā *[[Stranger Things]]* un Zigijas Bermanes lomas šausmu filmu triloģijā *[[Fear Street (triloģija)|Fear Street]]*. 2021. gadā atveidoja galveno lomu Teiloras Sviftas īsfilmā *[[All Too Well: The Short Film]]* un atveido vienu no lomām psiholoģiskajā drāmas filmā "Valis" (2022).
Piedalījusies arī vienā seriāla "Dzimuši policisti" sērijā.

## Atsauces

## Ārējās saites
Dissimulation

***Dissimulation*** ir britu *YouTube* lietotāja un repera *[[KSI]]* debijas studijas albums. To izdeva *RBC Records* un *BMG* 2020. gada 22. maijā, bet trīs dienas vēlāk tika izdots albuma luksusa izdevums. Albumā piedalās izpildītāji ''Offset''*,* ''Lil Pump''*,* *[[Smokepurpp]]*, *Swarmz*, *Tion Wayne*, *Jeremih*, ''Trippie Redd'', *Aiyana-Lee*, *Rick Ross*, ''Lil Baby'' un *S-X*. Albuma luksusa izdevumā ir iekļauti arī citi viesi no *AJ Tracey*, *Rich The Kid*, *Randolph* un *Crypt*.

Pirms albuma bija četri singli. "Down Like That", kurā piedalās *Rick Ross*, *Lil Baby* un *S-X*, tika izdots 2019. gada 8. novembrī kā albuma galvenais singls, un tas ieņēma 10. vietu Apvienotās Karalistes singlu topā. "Wake Up Call", kurā piedalās *Trippie Redd*, tika izdots 2020. gada 31. janvārī kā otrais singls, un tas debitēja Apvienotās Karalistes singlu topa 11. vietā. “Poppin”, kurā piedalās *Lil Pump* un *Smokepurpp*, tika izdots 2020. gada 27. martā kā trešais singls. "Houdini", kurā piedalās *Swarmz* un *Tion Wayne*, tika izdots 2020. gada 24. aprīlī kā ceturtais singls no albuma, un tas debitēja Apvienotās Karalistes singlu topa sestajā vietā. Pēc albuma *Dissimulation* izdošanas 2020. gada 17. jūlijā kā albuma piektais singls tika izdots "Killa Killa", kurā piedalās *Aiyana-Lee*. Iepriekš tas bija ieņēmis 27. vietu Apvienotās Karalistes singlu topā.

*Dissimulation* saņēma galvenokārt pozitīvas mūzikas kritiķu atsauksmes. Daudzi kritiķi slavēja *KSI* izaugsmi, salīdzinot ar viņa iepriekšējiem mūzikas izdevumiem, un atzinīgi novērtēja albuma uzticamību, atzīstot, ka *KSI* ir panācis īstu repa albumu. Kritiķi secināja, ka *Dissimulation* "iezīmē nopietnu *KSI* lēcienu uz priekšu", un atzīmēja, ka albums viņam ir "nostiprinājis viņa vietu kā spēkam, kas jāņem vērā mūzikas industrijā". *Dissimulation* debitēja Apvienotās Karalistes albumu topa otrajā vietā un vēl vairāk iekļuva 16 citu valstu albumu topos. *Dissimulation* bija Lielbritānijā visvairāk pārdotais britu mākslinieka debijas albums un ceturtais visvairāk pārdotais britu repa mākslinieka albums 2020. gadā. Britu fonogrāfijas industrija (BPI) albumam ir piešķirts zelta statuss, pārsniedzot 100 000 vienību pārdošanas apjomu Apvienotā Karaliste.

## Dziesmu sarakts
Džo Kīrijs

**Džozefs Deivids Kīrijs** (; dzimis ) ir amerikāņu aktieris un mūziķis. Plašāku atpazīstamību ieguvis pēc Stīva Heringtona lomas *[[Netflix]]* zinātniskās fantastikas šausmu seriālā *[[Stranger Things]]* (2016—pašlaik) un pēc lomas kinokomēdijā "Brīvais" (2021). Filmējies filmās "Mollijas spēle" (2019) un *[[Marmalade]]* (2024), kā arī seriālā "Čikāga liesmās" un "Impērija". 2022. gada augustā viņš pievienojās seriāla "Fārgo" piektās sezonas aktieru sastāvam. Kīrijs darbojas kā mūziķis ar skatuves vārdu **Djo**.

## Atsauces

## Ārējās saites
Deikars Montgomerijs

**Deikars Keids Montgomerijs-Hārvijs** (; dzimis ) ir austrāliešu aktieris. Plašāku atpazīstamību ieguva pēc Billija Hārgrova lomas *[[Netflix]]* zinātniskās fantastikas šausmu seriālā *[[Stranger Things]]* (2017—2022) un Džeisona Skota lomas 2017. gada filmā "Spēka reindžeri" (*Power Rangers*). Vēl filmējies tādās filmās kā "Par vienu čomu vairāk vai mazāk" (*A Few Less Men*, 2017) un "Elviss" (2022). 2019. gadā viņš izlaida savu raidierakstu sēriju "DKMH", kas veltīta paša sarakstītajai dzejai.

## Atsauces

## Ārējās saites
Apvienotais saraksts

**"Apvienotais saraksts"** (pilnais nosaukums **"Apvienotais saraksts — Latvijas Zaļā partija, Latvijas Reģionu Apvienība, Liepājas partija"**) ir 2022. gadā izveidota politiskā apvienība startam 14. Saeimas vēlēšanās. Tajā apvienotas Latvijas Zaļā partija, Latvijas Reģionu apvienība, Liepājas partija, kā arī uzņēmēja Ulda Pīlēna izveidotā biedrība "Apvienotais Latvijas saraksts".

Par apvienības valdes līdzpriekšsēdētājiem kļuva Edvards Smiltēns un Edgars Tavars, par premjerministra amata kandidātu tika nosaukts Uldis Pīlēns.

"Apvienotajam sarakstam" bija četri ministru portfeļi Krišjāņa Kariņa vadītajā valdībā — iekšlietu ministra, veselības ministra, vides aizsardzības un reģionālās attīstības ministra un zemkopības ministra portfeļi. "Apvienotā saraksta" deputāts Edvards Smiltēns, ieņemot Saeimas priekšsēdētāja amatu, bija otra augstākā Latvijas valsts amatpersona.

Pēc Kariņa valdības atkāpšanās "Apvienotais saraksts" izvēlējās darboties opozīcijā un sekojošajā Evikas Siliņas valdībā nav pārstāvēts. Šī iemesla dēļ E. Smiltēns zaudēja Saeimas priekšsēdētāja amatu, kurā ievēlēja Daigu Mieriņu, taču viņš turpināja darboties Saeimas prezidijā.

2023. gada 25. septembrī mira Saeimas deputāts Atis Deksnis. Tai pašā dienā no "Apvienotā saraksta" Saeimas frakcijas izstājās Igors Rajevs, lai turpinātu strādāt par Iekšlietu ministrijas parlamentāro sekretāru.

## Vēlēšanas
### Eiroparlamenta vēlēšanas

### Saeimas vēlēšanas

## Atsauces
Harkivas apgabala okupācija

**Harkivas apgabala Krievijas okupācija** () ir Ukrainas Harkivas apgabala okupācija Krievijas iebrukuma laikā, kas sākās 2022. gada 24. februārī. Krievijas armija okupēja Izjumu, Kupjansku, Balakļiju un citas apgabala austrumu daļas pilsētas.

## Norise
25. februārī Krievijas bruņotie spēki okupēja Čuhujivu, bet 7. martā to atbrīvoja Ukrainas bruņotie spēki.
Martā Krievijas karaspēks sagrāba Velikijburlukas hromadu.
Kad 1. aprīlī Krievijas bruņotie spēki ieņēma Izjumu, divi Krievijas karavīri tika nogalināti un vēl 28 karavīri hospitalizēti pēc tam, kad ukraiņu civiliedzīvotāji Krievijas 3. motorstrēlnieku divīzijas karavīriem Izjumā izdalīja saindētas kūkas.

### Aneksijas plāns
21. aprīlī okupācijas varas iestādes par Harkivas militāri civilās administrācijas vadītāju Kupjanskas pilsētā iecēla Vitāliju Gančevu. 6. jūlijā Gančevs apgalvoja, ka Krievija plāno Harkivas apgabalā izveidot 4 okupācijas apriņķus.
8. jūlijā okupācijas varas vadītājs paziņoja, ka Harkivas apgabals ir “neatņemama” Krievijas teritorijas daļa un plāno Harkivas apgabalu anektēt Krievijas Federācijā.

11. jūlijā Krievijas ieceltais militāri civilās administrācijas vadītājs Jevgeņijs Junakovs tika nogalināts atentātā, Ukrainas drošības dienestam vai ukraiņu partizāniem uzspridzinot Junakova automašīnu.

## Deokupācija
thumb|Izjumā nogalināto ekshumācija
2022. gada septembra sākumā Ukrainas armija sāka lielu pretuzbrukumu Harkivas apgabalā, atbrīvojot vairākas apdzīvotās vietas apgabalā un izbeidzot daudzo militāro okupantu un kolaborantu pārvalžu darbību.
10. septembrī Ukrainas armija atbrīvoja Izjumu un Velikijburluku no Krievijas okupantiem.

## Skatīt arī

* Mikolajivas apgabala okupācija
* Hersonas apgabala okupācija
* Zaporižjas apgabala okupācija
* Doneckas tautas republika
* Luhanskas tautas republika
* Krimas okupācija
* Krievijas iebrukums Ukrainā

## Atsauces
All Over The Place

***All Over The Place*** ir britu YouTube lietotāja un repera KSI otrais studijas albums. To izdeva RBC Records un BMG 2021. gada 16. jūlijā. Albumā piedalās Future*,* 21 Savage*,* YUNGBLUD*,* Polo G*,* Anne-Marie*,* Digital Farm Animals*,* Craig David*,* JAY1*,* Deno*,* Gracey*,* Bugzy Malone*,* Rico Love*,* Lil Durk un S-X. Luksusa izdevums tika izlaists 2021. gada 27. augustā. Tajā ir papildu viesizrādes no A1 x J1, *Nevve* un Lil Wayne. Producēšanu veica dažādi ierakstu producenti, tostarp Digital Farm Animals*,* S-X*,* Matt Schwartz*,* Jacob Menson*,* Toddla T, Show N Prove*,* Don Corleon*,* Jake Gosling*,* Diztortion un Quix.

Pirms albuma tika publicēti Lielbritānijas populārākie singli "Really Love", "Don't Play", "Patience" un "Holiday". Luksusa izdevumam pirms tam bija tikai viens singls "Lose" kopā ar Lil Wayne. Albums debitēja Apvienotās Karalistes albumu topa augšgalā. Reklāmā KSI uzstājās tiešraidē ar šovu dienu pēc standarta izdevuma izdošanas. Pasākumā piedalījās viņa draugi un kolēģi mūziķi, piemēram, Digital Farm Animals*,* S-X*,* AJ Tracey un citi.

## Dziesmu saraksts
Novākt Kārteru

**"Novākt Kārteru"** () ir 1971. gada Apvienotās Karalistes kriminālfilma, kuras režisors un scenārija autors ir Maiks Hodžess. Filmā galvenās lomas atveido Maikls Keins, Ians Hendrijs, Džons Osborns un Brita Eklanda. Filma ir balstīta uz Teda Luisa 1970. gada romāna *Jack's Return Home*.

Filma stāsta par Londonas gangsteri Džeku Kārteru (Keins), kurš atgriežas savā dzimtajā pilsētā Ņūkāslā, lai apmeklētu viņa brāļa bēres pēc tam, kad viņš ir mīklainos apstākļos gājis bojā autoavārijā.

"Novākt Kārteru" pirmizrāde notika . Filma Apvienotajā Karalistē guva kases ieņēmumu panākumus un saņēma dažādus kritiķu vērtējumus. Filma tika slavēta par Keina sniegumu un tehniskajiem sasniegumiem, bet tika kritizēta par sarežģīto sižetu, vardarbību un amorālismu, jo īpaši Kārtera acīmredzamo nožēlas trūkumu par savu rīcību. Filma ASV saņēma daudz pozitīvāku kritiķu novērtējumu. "Novākt Kārteru" laika gaitā ir kļuvusi par kulta filmu. Tā ir ietekmējusi tādus režisorus kā Gaju Ričiju un Kventinu Tarantīno. 1999. gadā Britu Kinoinstitūts filmu ierindoja sava visu laiku labāko britu filmu saraksta 20. vietā. 2004. gadā žurnāls *[[Total Film]]*, aptaujājot 25 kritiķus, "Novākt Kārteru" nosauca par visu laiku labāko britu filmu. Zemu novērtēts rīmeiks ar tādu pašu nosaukumu tika izlaists 2000. gadā, ar Silvestru Stalloni galvenajā lomā.

## Atsauces

## Ārējās saites
Dunikas iela

**Dunikas iela** ir iela Liepājā, Ezerkrasta apkaimē. Dunikas iela sākas krustojumā ar Ganību ielu un beidzas krustojumā ar Mirdzas Ķempes ielu. Ielas garums ir aptuveni 1147 metri un to pilnībā sedz asfalts. Ielas apbūve pārsvarā sastāv no daudzdzīvokļu ēkām.

Dunikas ielā 17 atrodas PII "Mazulītis".

## Ielu savienojumi
Dunikas iela ir savienota ar šādām ielām:
* Ganību iela ("T" veida krustojums)
* Rojas iela ("T" veida krustojums)
* Ugāles iela ("T" veida krustojums)
* Cieceres iela ("T" veida krustojums)
* Daugavas iela ("T" veida krustojums)
* Reiņu meža iela ("T" veida krustojums)
* Mirdzas Ķempes iela ("T" veida krustojums)

## Skatīt arī

* Liepāja
* Liepājas ielu uzskaitījums
Dzērves iela (Liepāja)

**Dzērves iela** ir iela Liepājā, Vecliepājas un Ezerkrasta apkaimēs. Dzērves iela sākas krustojumā ar Salmu ielu, bet beidzas krustojumā ar Eduarda Tisē ielu. Ielas garums ir aptuveni 960 metri un to pilnībā sedz asfalts. Ielas apbūve sastāv no daudzdzīvokļu ēkām un savrupmājām. Caur ielu kursē 3., 4., 9. un 10. autobusu maršruts.

## Ielu savienojumi
Dzērves iela ir savienota ar šādām ielām:
* Salmu iela (T veida krustojums)
* Ulmales iela (T veida krustojums)
* Lauku iela
* Miera iela (T veida krustojums)
* Rucavas iela (T veida krustojums)
* Nīcas iela
* Kalvenes iela (T veida krustojums)
* Eduarda Tisē iela (T veida krustojums)

## Skatīt arī
* Ezerkrasts
Elkoņu iela (Liepāja)

**Elkoņu iela** ir L-veida iela Liepājā, Vecliepājas apkaimē. Elkoņu iela sākas krustojumā ar Kūrmājas prospektu un Cepļa ielu un beidzas krustojumā ar Uliha ielu. Elkoņu ielas garums ir aptuveni 187 metri un to pilnībā sedz asfalts. Kustība ielā notiek vienā virzienā, no Uliha ielas uz Kūrmājas prospekta pusi.

## Ielu savienojumi
Elkoņu iela ir savienota ar šādām ielām:
* Kūrmājas prospekts
* Cepļa iela
* Uliha iela (T veida krustojums)

## Skatīt arī
* Vecliepāja
Esperanto iela

**Esperanto iela** ir iela Liepājā, Jaunliepājas apkaimē. Esperanto iela sākas krustojumā ar Rīgas ielu un beidzas krustojumā ar Zemnieku ielu un Loku ielu. Ielas garums ir aptuveni 270 metri un to pilnībā sedz asfalts.

## Ielu savienojumi
Esperanto iela ir savienota ar šādām ielām:
* Rīgas iela (T veida krustojums)
* Brīvības iela
* Zemnieku iela
* Loku iela

## Skatīt arī
* Jaunliepāja
Ezera iela (Liepāja)

**Ezera iela** ir iela Liepājā, Vecliepājas apkaimē. Ezera iela sākas krustojumā ar Kuršu ielu, Jūrmalas ielu un Klaipēdas ielu un beidzas netālu no Liepājas ezera. Ielas garums ir aptuveni 1107 metri un to sedz gan bruģis, gan asfalts, gan arī grants. Posmā no ielas sākuma līdz Zirņu ielai kustība notiek vienā virzienā. Caur ielu kursē 3., 4., 9. un 10. autobusu maršruts.

Ezera ielā 53/55 atrodas PII "Cīrulītis".

## Ielu savienojumi
Ezera iela ir savienota ar šādām ielām:
* Kuršu iela
* Jūrmalas iela
* Klaipēdas iela
* Bārtas iela
* Bernātu iela
* Pļavu iela
* Ganību iela
* Ozolu iela
* Riekstu iela
* Zirņu iela
* Amatas iela

## Skatīt arī
* Vecliepāja
Ezermalas iela (Liepāja)

**Ezermalas iela** ir iela Liepājā, Jaunliepājas apkaimē. Ezermalas iela sākas krustojumā ar Jauno ostmalu un Parka ielu, bet beidzas netālu no Liepājas Metalurga teritorijas. Ielas garums ir aptuveni 1036 metri un to pilnībā sedz asfalts. Iela tiek izmantota, lai piekļūtu Zirgu salai.

## Ielu savienojumi
Ezermalas iela ir savienota ar šādām ielām:
* Jaunā ostmala
* Parka iela

## Skatīt arī
* Jaunliepāja
Šons Astins

**Šons Patriks Astins** (; dzimis **Djūks** () ) ir amerikāņu aktieris, producents un režisors.

Starp viņa atveidotajām lomām ir Sems Gimijs "Gredzenu pavēlnieka" triloģijā (2001–2003), Maikijs Volšs filmā "Palaidņi un pirātu zelts" (*The Goonies*, 1985), Denjels Rutaigers filmā *[[Rudy (filma)|Rudy]]* (1993), Dags Vaitmors filmā "Kārtējais pirmais randiņš" (2004), Bills filmā "Klikt!" (2006), Lins Makgils seriāla "24" piektajā sezonā (2006), Ouzo balss animācijas seriālā *[[Special Agent Oso]]* (2009–2012), Rafaela balss animācijas seriālā "Bruņurupuči nindzjas" (*Teenage Mutant Ninja Turtles*, 2012–2017), Bobs Ņūbijs *[[Netflix]]* zinātniskās fantastikas šausmu seriāla *[[Stranger Things]]* otrajā un trešajā sezonā (2017; 2019) un Eds seriālā *[[No Good Nick]]* (2019). Vēl piedalījies seriālos "Lielā sprādziena teorija", "", "Likums un kārtība", "Monks" un filmās "Aste luncina suni" (1997), "Elviss ir prom!" (2004), "Alvins un burunduki: Turpīkstinājums" (2009).

Viņš ir aktrises Petijas Djūkas un aktiera Džona Astina dēls. Saņēmis vairākus nozares apbalvojumus, tostrp Ekrāna aktieru ģildes balvu un divas Jaunā aktiera balvass. Papildu, viņu 1994. gadā nominēja 67. Kinoakadēmijas balvai kategorijā "Labākā īsfilma" par īsfilmu *Kangaroo Court*.

## Atsauces

## Ārējās saites
Halīfa bin Zājids al Nahjāns

**Halīfa bin Zājids bin Sultāns al Nahjāns** (, *Ḫalīfa bin Zāyid bin Sulṭān Āl Nahyān*, dzimis , miris ) bija Apvienoto Arābu Emirātu otrais prezidents no 2004. gada novembra līdz 2022. gada maijam. Viņš bija vecākais iepriekšējā prezidenta Zājida bin Sultāna al Nahjāna dēls. *[[De facto]]* Halīfa bin Zājids al Nahjāns kā kroņprincis valdīja Apvienotajos Arābu Emirātos no 1990. gadiem, jo viņa tēvam bija veselības problēmas (sirds slimība). Pēc Halīfas bin Zājida al Nahjāna nāves par jauno AAE prezidentu kļuva viņa pusbrālis Mohameds bin Zājids al Nahjāns.

Viņa vārdā ir nosaukta pasaulē augstākā celtne — Halīfa tornis.

## Ārējās saites
Līza Reimonda

**Līza Reimonda** (; dzimusi ) ir profesionālo karjeru beigusī amerikāņu tenisiste, karjeras *Grand Slam* ieguvēja sieviešu dubultspēlēs; bijusī pasaules pirmā rakete ​​dubultspēlēs; piecu *Grand Slam* turnīru uzvarētāja jauktajās dubultspēlēs; četrkārtēja WTA fināla uzvarētāja (2001, 2005, 2006, 2011) dubultspēlēs; 2012. gada olimpisko spēļu medaļniece jauktajās dubultspēlēs; 83 WTA turnīru uzvarētāja (četri vienspēlēs); Federāciju kausa (2000) un Hopmana kausa (2006) ieguvēja ASV izlases sastāvā; viena junioru *Grand Slam* turnīra fināliste dubultspēlēs (*US Open*-1990).

## Biogrāfija
Reimonda ir dzimusi Noristaunā, Pensilvānijas štatā, un 1991. gadā absolvējusi privātu katoļu meiteņu skolu Villanovā. Pēc tam Geinsvilā viņa studēja Floridas Universitātē, kur saņēma sporta stipendiju un spēlēja trenera Endija Brendi pārstāvētajā Floridas *Gators* sieviešu tenisa komandā. Kā *Gators* tenisiste viņa ieguva NCAA vienspēļu titulu 1992. un 1993. gadā un aizveda *Gators* līdz pirmajam NCAA nacionālās komandas čempionātam 1992. gadā. Viņa bija pirmā spēlētāja, kas vienā sezonā (1992.) izcīnīja visus trīs koledžas *Grand Slam* titulus. Viņa saņēma 1992. gada labākās jaunietes balvu, 1992. gada *Tennis Magazine* balvu par gada spēlētājas koledžu un divas reizes saņēma Hondas sporta balvu tenisā, atzīstot viņu par izcilo koledžas gada tenisisti 1991./92. un 1992./93. mācību gadā.

Būdama juniore, Reimonda izcīnīja piecus Savienoto Valstu tenisa asociācijas (USTA) vienspēļu un dubultspēļu titulus, un 1990. gadā viņa bija ASV ranga pirmajā vietā starp astoņpadsmit gadu un jaunākiem spēlētājiem. 2003. gadā viņa tika uzņemta Floridas Universitātes Sporta slavas zālē kā "Lielā Gatoriete" (*Gator Great*).

## Karjeras statistika

### Sasniegtā kārta Grand Slam turnīros

#### Sieviešu dubultspēles

 

|}

|}

### Grand Slam fināli

#### Sieviešu dubultspēles: 13 (6—7)

#### Jauktās dubultspēles: 10 (5—5)

## Apbalvojumi un pagodinājumi
* Hondas sporta balva tenisā (1991/92 un 1992/93)

## Atsauces

## Ārējās saites
Reimonda

**Reimonda** var būt:

* Līza Reimonda (*Lisa Raymond*; 1973) — amerikāņu tenisiste;
* Tanja Reimonda (*Tania Raymonde*; 1988) — amerikāņu aktrise.

## Skatīt arī
* Reimonds
Kokskrūve

thumb|Gremdgalvas kokskrūve ar krustveida rievu, daļēji vītņota
**Kokskrūve** ir stiprinājuma detaļa, kas izgatavota kā stienis ar ārēju vītni, kura viens gals ir ar konisku nobeigumu, otrs — ar rievotu galviņu. Kokskrūve paredzēta ieskrūvēšanai tādos mīkstos materiālos kā koksne vai plastmasa, tās vītnei ir trijstūra profils un ieplaku platums ir relatīvi liels attiecībā pret izciļņu platumu.

## Ārējās saites
Rieva

**Rieva** var būt:

## Tehnikā

* stiprinājuma detaļas rieva — padziļinājums savienotājdetaļu galviņās, kurā ievieto darbarīku
* rievsalāgojuma rieva — padziļinājums vārpstā, kurā tiek ievietots salāgojamās vārpstas izcilnis

## Anatomijā

* smadzeņu rieva
* starppauguru rieva
Latvijas Kanoe federācija

**Latvijas Kanoe federācija** ir vadošā organizācija, kas atbildīga par smaiļošanas un kanoe, kā arī airēšanas slaloma sporta notikumiem Latvijā. Federācijas prezidents ir Lelde Laure.

Latvijas Kanoe federācija dibināta 1993. gadā.

## Mērķi un uzdevumi

### Federācijas darbības mērķi

* Uz brīvprātības principiem apvienot smaiļošanas un kanoe airēšanas, airēšanas slaloma sporta biedrības, nodibinājumus un juridiskās personas, kuras atbalsta un vēlas nodarboties, attīstīt un popularizēt smaiļošanas un kanoe airēšanas olimpiskos sporta veidus:
** gludūdens smaiļošanu un kanoe airēšanu;
** airēšanas slalomu;
** visus pārējos airēšanas sporta veidus, kuros airētājs atrodas ar seju pārvietošanās kustības virzienā.
* Palīdzēt radīt nepieciešamos apstākļus smaiļošanas un kanoe airēšanas, airēšanas slaloma attīstībai un sekmēt augstu sportisko rezultātu sasniegšanu.
* Popularizēt veselīgu dzīvesveidu, izmantojot smaiļošanas un kanoe airēšanas, airēšanas slaloma sportu.
* Veikt sabiedriskā labuma funkcijas:
** tālākizglītības pasākumu organizēšanu;
** sporta un atpūtas masu pasākumu organizēšanu;
** drošības un vides aizsardzības pasākumu organizēšanu.

### Federācijas darbības uzdevumi

* Pārstāvēt smaiļošanu un kanoe airēšanu, airēšanas slalomu kā sporta veidu Latvijas valstī un starptautiskajā līmenī, t.s. Starptautiskajā Kanoe federācijā un Eiropas Kanoe asociācijā.
* Nodrošināt Latvijas izlašu piedalīšanos Olimpiskajās spēlēs, Pasaules un Eiropas čempionātos, starptautiskajās regatēs un sacensībās, universiādēs u.c. sacensībās nacionālo izlašu līmenī.
* Rīkot nacionālos čempionātus smaiļošanā un kanoe airēšanā un airēšanas slalomā.
* Rīkot mācību — treniņu nometnes un seminārus.
* Savā darbībā ievērot antidopinga konvenciju prasības.

## Vēsture
1930. gadā airēšanas klubs “Neptūns” noorganizēja pirmās smaiļošanas sacensības Latvijā. 1936. gadā smaiļošanu un kanoe airēšanu iekļāva olimpisko spēļu programmā, līdz ar to Latvijā pieauga interese par šo sporta veidu. Pirmās Latvijas meistarsacīkstes smaiļošanā notika 1938. gada 9. oktobrī Rīgā, Daugavā pie AB dambja. Piedalījās 12 smailītes. Sacensības notika tikai divniekos 1 km un 10 km distancē. Otrās Latvijas meistarsacīkstes notika vienlaicīgi ar Rīgas airētāju kluba rīkotajām tradicionālajām sacensībām akadēmiskajā airēšanā “Pokal Riga”. Tās bija pirmās starptautiskās sacensības smaiļošanā Latvijas airētājiem. Šajās sacensībās pirmo reizi startēja arī sievietes.

Latvijas Kanoe federācija dibināta 1993. gadā.

## Atsauces

## Ārējās saites

* Oficiālā mājaslapa
Starptautiskā Kanoe federācija

**Starptautiskā Kanoe federācija** (angļu: *International Canoe Federation* (ICF)) ir vispasaules smaiļošanas un kanoe airēšanas pārvaldes organizācija, kura pārrauga starptautisko smaiļošanas un kanoe airēšanas sacensību notikumus. ICF galvenā mītne atrodas Lozannā, Šveicē.

## Disciplīnas
**Gludūdenī**

* Smaiļošana un kanoe airēšana (Pasaules čempionāti kopš 1938)
* ICF Pasaules Junioru čempionāti smaiļošanā un kanoe airēšanā no 1985 līdz 2011
* ICF Pasaules Junioru un U23 čempionāti smaiļošanā un kanoe airēšanā  kopš 2013
* ICF Pasaules Veterānu čempionāti smaiļošanā un kanoe airēšanā
* Smaiļošanas un kanoe airēšanas maratons , (Pasaules čēmpionāts kopš 1988)
* ICF Pasaules čempionāts veterāniem smaiļošanas un kanoe airēšanas maratonā
* ICF Pasaules kauss veterāniem smaiļošanas un kanoe airēšanas maratonā
* Pūķu laivas
* Kanoe polo (Pasaules čempionāti kopš 1994)
* Parakanoe
* Va'a

;

**Okeānā**

* Sacensības okeāna kanoe (Pasaules čempionāti kopš 2013)
* Kanoe burāšana
* Viļņu sērfošana *(Waveski)*
* Kanoe sērfošana (*Surf ski)* - kopš 2010

**Straujūdenī un krācēs**

* Airēšanas slaloms (Pasaules čempionāti no 1949)
* Straujūdens airēšana (Pasaules čempionāti no 1959)

* Kanoe brīvais stils *(Canoe freestyle)*

**Gludūdenī un okeānā**

* SUP
* ICF SUP Pasaules čempionāti kopš 2019

## Ārējās saites

* ICF Oficiālā vietne
* YouToube profils
Morēna Konolija

**Morēna Konolija** (; dzimusi , mirusi ) bija amerikāņu tenisiste, kalendārā gada ''Grand Slam'' ieguvēja sieviešu vienspēlēs 1953. gadā, divpadsmitkārtēja *Grand Slam* uzvarētāja vienspēlēs, sieviešu un jauktajās dubultspēlēs. Starptautiskās tenisa slavas zāles locekle kopš 1969. gada.

## Biogrāfija
Morēnu Konoliju audzināja viņas māte Džesamīna un patēvs Augusts Berte. Tēvs pameta ģimeni, kad Morēna vēl bija zīdainis, un ar viņu tikās tikai tad, kad viņa kļuva slavena. Māte un patēvs bija mūziķi un cerēja, ka Morēna veidos muzikālu karjeru.

Morēnai patika zirgi un jāšana, un uz šī pamata viņa satika savu nākamo vīru Normanu Brinkeru, ASV olimpiskās konkūra komandas dalībnieku. Viņi paziņoja par saderināšanos 1955. gada 22. februārī, vienlaikus ar paziņojumu par Morēnas sportista karjeras beigām.

Pēc korta atstāšanas Morēna daudz laika veltīja tenisa popularizēšanai un trenera darbam. Viņa arī rakstīja sporta sleju Sandjego savienībai un nosūtīja ziņas par tenisa turnīriem citiem Amerikas un Lielbritānijas laikrakstiem. Dalasā, kur apmetās Brinkers, viņa nodibināja Morēnas Konollijas-Brinkeres fondu, kas atbalstīja jaunās tenisistes. Laulībā ar Brinkeru dzima divi bērni. Viņai 1966. gadā tika diagnosticēts vēzis, un viņa nomira 34 gadu vecumā 1969. gada 21. jūnijā.

Morēna Konolija pirms nāves tika uzņemta Starptautiskajā tenisa slavas zālē. Viņai par godu nosaukts Morēnas Konolijas-Brinkeres Kontinentālais kauss, ko izspēlē starp junioru tenisistēm.

## Karjeras statistika
### Sasniegtā kārta Grand Slam turnīros

#### Vienspēles

|}

### Grand Slam fināli
#### Vienspēles: 9 (9—0)

#### Sieviešu dubultspēles: 6 (2—4)

#### Jauktās dubultspēles: 3 (1—2)

## Apbalvojumi un pagodinājumi
* Ievēlēta par Associated Press Gada sportisti (1951, 1952, 1953).
* Uzņemta Starptautiskajā tenisa slavas zālē (1969).
* Uzņemta Starptautiskajā sieviešu sporta slavas zālē (1987).

## Atsauces

## Ārējās saites
Trīs jūru iniciatīva

thumb|250px|Trīs jūru iniciatīvas dalībvalstis.

**Trīs jūru iniciatīva** (3JI) ir 2016. gadā radīta starptautiska organizācija ar mērķi stiprināt ekonomiskās attiecības un attīstīt starpvalstu komunikāciju, infrastruktūru un savietojamību starp 12 Eiropas Savienības valstīm, kas atrodas starp Baltijas, Melno un Adrijas jūru un ir šobrīd straujāk ekonomiski augošais reģions Eiropā.

## Dalībvalstis (2022)
Austrija, Bulgārija, Čehija, Horvātija, Igaunija, Latvija, Lietuva, Polija, Rumānija, Slovākija, Slovēnija un Ungārija.

Stratēģiskie partneri: Amerikas Savienotās Valstis, Vācija un Eiropas Komisija.

## Atsauces
Pols Raizers

**Pols Raizers** (; dzimis ) ir amerikāņu aktieris, komiķis un televīzijas scenārists.

Pazīstams pēc Maikla Teilora lomas 1980. gadu situāciju komēdijseriālā *[[My Two Dads]]*, Pola Bačmena lomas NBC seriālā *[[Mad About You]]*, Modela lomas 1982. gada kinokomēdijā *[[Diner]],* Kārtera Bērka lomas 1986. gada filmā "Svešie" (*Aliens*), detektīva Džefrija Frīdmena lomas filmās "Beverlihilsas policists" (1984),  "Beverlihilsas policists 2" (1987) un *[[Beverly Hills Cop: Axel F]]* (2024). Tomēr plašāku atpazīstamību Raizers ieguva pēc Džima Nīmana lomas 2014. gada filmā "Atsitiens" un doktora Sema Ouensa lomas *[[Netflix]]* zinātniskās fantastikas šausmu seriālā *[[Stranger Things]]*. Vēl filmējies filmās "Ērmotie ļaudis" (2009), *[[Life After Beth]]* (2014) un piedalījies *[[Saturday Night Live]]* (1995)

Raizers ierindojās 77. vietā *[[Comedy Central]]* veidotajā 2004. gada sarakstā "100 visu laiku labākie stendapi". Raizera producentu uzņēmuma *Nuance Productions* nosaukums iedvesmots no filmas *Diner*, kurā viņa atveidotais tēls izskaidro nepatiku pret vārdu *nuance* ().

## Atsauces

## Ārējās saites
Tonijs Siriko

**Džennāro Entonijs Siriko jaunākais** (; dzimis  , miris ) bija amerikāņu aktieris. Plašāk pazīstams pēc Pauli Gualteri lomas seriālā "Soprano ģimene".

Karjeras sākumā filmējās kā stastists filmā "Krusttēvs 2" (1974), vēlāk atveidojis gangstera lomas, tostarp filmās"Labie puiši" (1990), "Lodes pār Brodveju" (1994), "Varenā Afrodīte" (*Mighty Aphrodite*, 1995), "Policisti" (1997), "Zilacainais Mikijs" (1999) un "Brīnumu rats" (2017). Piedalījies arī filmās "Slavenība" (1998), "Smalkās aprindas" (2016) un kā viesmākslinieks ieskaņojis tēlus animācijas seriālos "Mana trakā ģimene" un "Amerikāņu tētuks".

## Atsauces

## Ārējās saites
Kornvola (sala)

**Kornvola** () ir neapdzīvota sala Kanādas ziemeļos Karalienes Elizabetes salu arhipelāgā. 

## Ģeogrāfija
Atrodas Kanādas Arktiskā arhipelāga Karalienes Elizabetes salu grupā. Izvietojusies Norvīdžena līča rietumos. Hendriksena šaurums ziemeļos to atdala no Amunda Ringnesa salas, bet Belčera šaurums dienvidos — no Devonas salas Grinela pussalas. Krasti zemi, mēreni izroboti, piekrastē vairākas nelielas saliņas. Salas reljefs pārsvarā līdzens, augstākais punkts Nikolaja kalns (360 m) atrodas salas ziemeļu piekrastē.

## Vēsture
Salu 1852. gada 30. augustā atklāja Edvarda Belčera ekspedīcija. Nosaukta par godu princim Edvardam, Velsas princim un Kornvolas hercogam.

## Atsauces

## Ārējās saites
Konolija

**Konolija** var būt:

* Kristena Konolija (*Kristen Connolly*; dzimusi 1980) — amerikāņu aktrise;
* Morēna Konolija (*Maureen Connolly*; (1934—1969) — amerikāņu tenisiste.

## Skatīt arī
* Konolijs
Dzidra Braže

thumb
**Dzidra Braže** (dzimusi **Dzidra Meļko**, 1936—2009) bija latviešu arfiste. No 1963. gada līdz 2005. gadam strādāja Latvijas Nacionālās Operas orķestrī un līdz 2009. gadam Jāzepa Vītola Latvijas Mūzikas Akadēmijā, kā arī neilgu laiku Emīla Dārziņa mūzikas vidusskolā. Viņas audzēkņi ir arfisti Dagnija Eihena, Dagnija Zilgalve, Astrīda Katkeviča, Inita Neilande, I. Jurgensone, Inese Ziemele-Kluce, Jekaterina Suvorova, J. Cole, Oskars Krašauskis-Krauze, Ieva Šablovska, Elizabeta Lāce u.c.
Pašvītņotājskrūve

thumb|187x187px|Pašvītņotājskrūves
left|thumb|187x187px|Pašvītņotājskrūves izveidota vītne koksnē
**Pašvītņotājskrūve** ir stiprinājuma detaļa, kas izgatavota kā stienis ar ārēju vītni, kura viens gals ir ar asu vai urbja nobeigumu, otrs — ar rievotu galviņu. Vītnei ir trijstūra profils. Pašvītņotājskrūve izveido iekšēju vītni materiālā, kurā tā tiek ieskrūvēta.

## Ārējās saites
Greiema sala (Nunavuta)

**Greiema sala** () ir neapdzīvota sala Kanādas ziemeļos Karalienes Elizabetes salu arhipelāgā. 

## Ģeogrāfija
Atrodas Kanādas Arktiskā arhipelāga Karalienes Elizabetes salu grupā. Izvietojusies Norvīdžena līča centrā. Ap 4 km plats šaurums dienvidrietumos to atdala no nelielās Bekingemas salas. Greiema salas reljefs pārsvarā līdzens, līdz 174 m augsts pacēlums salas ziemeļaustrumos. Augstākajās vietās nelieli ledāji.

## Atsauces

## Ārējās saites
Greiema sala

**Greiema sala** () var būt:
* Greiema sala — sala Britu Kolumbijā, Kanādā
* Greiema sala — sala Nunavutā, Kanādā

## Skatīt arī
* Greiema Zeme
Hendriksena šaurums

**Hendriksena šaurums** () ir jūras šaurums Kanādas Arktiskajā arhipelāgā starp Kornvolas salu dienvidos un Amunda Ringnesa salus ziemeļos. Savieno Norvīdžena līci austrumos ar bezvārda akvatoriju rietumos. Šaurumā vairākas nelielas saliņas.

## Atsauces

## Ārējās saites